
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 151
                                                              din 28 iunie 2018
                     privind îndreptarea erorilor materiale din Anexa nr. 1 la Hotărârea Consiliului Local 
                      Sighișoara nr. 105/26.04.2018 privind întabularea dreptului de proprietate privată și 
                                     publică a Municipiului Sighișoara asupra unor imobile - terenuri

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.753/12.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 105/26.04.2018 privind întabularea dreptului de proprietate privată și publică a Municipiului Sighișoara asupra unor imobile - terenuri;

Având în vedere greșelile materiale din Anexa nr. 1, punctele 1 și 3 din Hotărârea Consiliului Local Sighișoara nr. 105/26.04.2018 și necesitatea îndreptării acestora;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 16.751/12.06.2018, prin care se propune adoptarea unei hotărâri a Consiliului Local Sighișoara pentru îndreptarea erorilor materiale de la punctele 1 și 3 din Anexa nr. 1 la  Hotărârea Consiliului Local Sighişoara 105/26.04.2018, îndeplinindu-se prevederile legale în acest sens;

Având în vedere avizele favorabile ale comisiilor de buget, comerț, socială și juridică;

În temeiul art. 36 (2) lit. “c” și (9), art. 45 (3), art. 115 (1) lit. “b”, art. 120 și a art. 121 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă îndreptarea erorii materiale de la punctul 1 din  Anexa nr. 1 la Hotărârea Consiliului Local Sighișoara nr. 105/26.04.2018, în sensul corectării nr. top. 854 în nr. top. 864, conform extrasului C.F. nr. 57823 eliberat de Biroul de Cadastru și Publicitate Imobiliară Sighișoara la data de 13.06.2018, conform Anexei nr. 1 la prezenta hotărâre.

(2) Se aprobă îndreptarea erorii materiale de la punctul 1 din  Anexa nr. 1 la Hotărârea Consiliului Local Sighișoara nr. 105/26.04.2018, în sensul rectificării  suprafeței de teren de 2.369 mp. la 1.811 mp., conform extrasului C.F. nr. 57823 eliberat de Biroul de Cadastru și Publicitate Imobiliară Sighișoara la data de 13.06.2018, conform Anexei nr. 1 la prezenta hotărâre.

(3) Se aprobă îndreptarea erorii materiale de la punctul 3 din  Anexa nr. 1 la Hotărârea Consiliului Local Sighișoara nr. 105/26.04.2018, în sensul rectificării suprafeței de teren de 720 mp. la 599 mp., conform C.F. nr. 52086 eliberat de Biroul de Cadastru și Publicitate Imobiliară Sighișoara, conform Anexei nr. 1 la prezenta hotărâre.

Art. 2. Cu data adoptării prezentei hotărâri, orice alte dispoziții contrare, incidente în speță, își încetează valabilitatea.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Public Cadastru și Agricultură din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar    
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)          
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  6 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  6 ex. Biroul Public Cadastru și Agricultură;

  1 ex. Biroul Juridic.
21 ex. 

B.A.    
